
TIEKĖJŲ KLAUSIMAI IR PERKANČIOSIOS ORGANIZACIJOS ATSAKYMAI
Supaprastintas atviras konkursas „Gydymo paskirties pastato, Gedimino g. 11A, Radviliškyje, naujos statybos darbai“
(pirkimo Nr. 4704944)
	Eil. Nr.
	Tiekėjo klausimas
	Perkančiojo subjekto atsakymas

	1.
	Ar reikia vertinti Eso projekto darbus - Elektros tinklų rekonstravimas-apsaugojimas?
	Pridėtame projekte „Kilnojamųjų elektros energetikos objektų ir įrenginių įrengimo projektas“ (toliau – ESO projektas) numatyti elektros tinklų rekonstravimo-apsaugojimo darbai į pirkimo objekto sudėtį neįeina, ir tiekėjams šių darbų pasiūlymuose įvertinti nereikia.

ESO projekte numatytus darbus atliks pati AB „Energijos skirstymo operatorius“ (ESO). 
ESO projektas pridėtas žiniai (jei reikėtų derintis darbų vykdymą). 
Šiuo metu darbai jau yra vykdomi.

	2.
	Dėl grindų dangos:
Žiniaraštyje nurodyta pvc danga ir plyteles, taip pat nurodyta ir pirmo aukšto pertvarų plane.
Tačiau T.S.15 atsiranda kiliminė danga ir T.S.16 medinė grindų danga. Prašome patikslinti grindų dangas.

	TS15 ir TS16 projekte netaikomos, šių tipų dangų nenumatoma.

	3.
	Techninėje specifikacijoje pakabinamos lubos aprašomos dviejų skirtingų tipų, drėgmei atsparios lubos neaprašytos. Kokie lubų kiekiai, suskirstant pagal aprašomus tipus?
	Prašome vadovautis žemiau pateiktu kiekių žiniaraščio patikslinimus:

	
	Tikslinamas kiekių žiniaraštis, patikslinant lubų tipą.
	Lubos

	1.
	Pakabinamos mineralinės akustinės segmentinės lubos 600x600
	 
	m2
	330,00
	Tikslinama IP arba PVP

	2.
	Pakabinamos drėgmei atsparios mineralinės cemento-medžio drožlių segmentinės lubos, 600x600
	 
	m2
	16,80
	Tikslinama IP arba PVP




	4.
	Ar atitiksime kvalifikaciją dėl projekto vadovo, jei pasitelksime subrangovu „Tiekėjas (pavadinimas pašalintas)", kuri neturi įdarbinto projekto vadovo, bet turi bendradarbiavimo sutartį su projekto vadovu?
	Pažymime, kad perkančioji organizacija, vykdydama pirkimo procedūras, neteikia tiekėjams konsultacijų dėl kvalifikacijos reikalavimų atitikties pagal vienokią ar kitokią individualią situaciją, neteikia individualių konsultacijų ar rekomendacijų, ir išankstinio tiekėjų kvalifikacijos vertinimo neatlieka.
Perkančioji organizacija vertins dalyvių kvalifikaciją pagal pirkimo dokumentuose nustatytus kvalifikacijos reikalavimus, kurie yra nurodyti Specialiųjų pirkimo sąlygų 4 priede.
Paaiškiname, kad kvalifikacijos reikalavimo, nustatyto 4 priedo 1.2 eil. – „Tiekėjas pirkimo sutarčiai vykdyti privalo skirti (pasiūlyti) 1) bent 1 specialistą, Lietuvos Respublikos statybos įstatymo nustatyta tvarka turintį teisę būti neypatingojo statinio projekto vadovu. Statiniai: negyvenamieji pastatai (gydymo paskirties pastatai) ...“ atitiktį tiekėjas gali pasiekti bet kuriuo iš šių būdų:
· pats turėti savo darbuotoją, atitinkantį Specialiųjų pirkimo sąlygų 4 priedo 1.2 eil. specialistui (1) nustatytus reikalavimus;
· numatyti kvazisubtiekėją (žr. Bendrųjų pirkimo sąlygų 1.19 p. ir 10 sk.) – asmenį, atitinkantį Specialiųjų pirkimo sąlygų 4 priedo 1.2 eil. specialistui (1) nustatytus reikalavimus, tokį kvazisubtiekėją nurodyti Pasiūlymo formoje ir pateikti Specialiųjų pirkimo sąlygų 6.1.7 p. nurodytą dokumentą;
· numatyti ūkio subjektą, kurio pajėgumais tiekėjas remsis, siekdamas atitikti kvalifikacijos reikalavimą (žr. Bendrųjų pirkimo sąlygų 1.17 p. ir 10 sk.), tokį ūkio subjektą nurodyti pasiūlymo formoje ir pridėti Specialiųjų pirkimo sąlygų 6.1.6 p. nurodytą dokumentą.

	5.
	SK dalies medžiagų žiniaraštyje nurodyta stogo danga – bituminė ruloninė hidroizoliacija.
Stogo detalėje ST-1 taip pat nurodyta bituminė ruloninė hidroizoliacija 2 sluoksniai 4+4 mm. 
Tačiau SA dalies TS 8.1. nurodyta – TPO sintetinė danga.
Prašome patikslinti, kokia stogo danga bus naudojama.
	Naudoti SK dalyje pateiktą sprendinį – prilydomą ruloninę bituminę hidroizoliaciją.


	6.
	Prašome patikslinti ventiliuojamo fasado karkasą: iš medinių tašų ar iš plieninių kronšteinų ir aliuminių profilių?
	Aliuminio profilio karkasas, arba analogiški gaminiai, nebloginantys šiluminių ir priešgaisrinių savybių.

	7.
	Ar langų ir durų žiniaraštyje pozicijos VL1- VL5 tikrai bus plastiko rėmo?
	Visus langus vertinti plastikinio rėmo, tame tarpe ir L1 ir L2.

	8.
	Ar reikia vertinti roletus ir išorines žaliuzes?
	Tiekėjams jokių išorinių žaliužių ir roletų įvertinti nereikia.


	
	
	




